Diari Oficial de la Generalitat Valenciana


Sumari del DOGV 6172, del 24-12-2009 (2009/14267)

ORDE de 10 desembre de 2009, de la Conselleria d'Educació, per la qual es convoquen els Premis al Rendiment Acadèmic destinats als que hagen conclòs estudis d'educació universitària durant el curs acadèmic 2008-2009 en les universitats valencianes.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6172

Data del DOGV
:   24-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14073


Data del document
:   10-12-2009

Organisme emissor
:   Conselleria d'Educació

Tipus de document
:   Ordre

Correcció d'errades

Anàlisi jurídica

 Descriptors 

:   * distinció honorífica

ORDE de 10 desembre de 2009, de la Conselleria d'Educació, per la qual es convoquen els Premis al Rendiment Acadèmic destinats als que hagen conclòs estudis d'educació universitària durant el curs acadèmic 2008-2009 en les universitats valencianes. [2009/14251]
El Decret 88/2006, de 16 de juny, del Consell, pel qual es modifica el Decret 40/2002, de 5 de març, de mesures de suport als estudiants universitaris a la Comunitat Valenciana, establix la possibilitat de concessió de premis al rendiment acadèmic.
Estos premis al rendiment acadèmic en estudis d'educació universitària es van convocar per primera vegada per al curs 1995-1996, amb l'objectiu de distingir els alumnes que realitzen amb major brillantor els seus estudis universitaris, per mitjà d'un reconeixement de caràcter oficial que al mateix temps comporte una assignació econòmica. Igualment suposen un estímul perquè els estudiants milloren el seu rendiment acadèmic.
Donat el caràcter d'estes ajudes i que van dirigides a un col·lectiu que no exercix cap activitat econòmica, estes subvencions, per la mateixa naturalesa dels beneficiaris als quals van destinades queden excloses de l'aplicació del principi d'incompatibilitat amb el Mercat Comú formulat en l'article 87 del Tractat, i no és, per tant, obligatòria la notificació d'estes a la Comissió Europea.
Per tot això, en compliment del que establix el Decret Legislatiu de 26 de juny de 1991, del Govern Valencià, pel qual s'aprova el Text Refós de la Llei d'Hisenda Pública de la Generalitat, en la normativa bàsica arreplega en la Llei 38/2003, General de Subvencions així com el seu Reglament, Reial Decret de 887/2006, de 21 de juliol, i en l'article 2 del Decret 88/2006, de 16 de juny, del Consell, pel qual es modifica el Decret 40/2002, de 5 de març, de mesures de suport als estudiants universitaris a la Comunitat Valenciana i, fent ús de les atribucions que em conferixen l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i vista la proposta de la Direcció General d'Universitat i Estudis Superiors, de 10 de desembre de 2009, i de conformitat amb esta,
ORDENE
Article 1
Convocar els Premis al Rendiment Acadèmic a la finalització d'estudis d'educació universitària, destinats als que hagen conclòs estos mateixos en les universitats de la Comunitat Valenciana, durant el curs acadèmic 2008-2009, que tindran els efectes establits en el Decret 40/2002, de 5 de març, del Govern Valencià, de mesures de suport als estudiants universitaris a la Comunitat Valenciana.
Article 2
L'import global màxim dels premis que s'han de concedir no podrà excedir de 49.600 € (quaranta-nou mil sis-cents euros) a càrrec del capítol IV i de la línia de subvenció T2154000 del programa 422.60 "Universitat i Estudis Superiors" de l'exercici pressupostari corresponent a l'any 2010. La concessió d'estes ajudes està condicionada a l'existència en el pressupost de l'any 2010 de crèdit suficient i adequat.
Article 3
La percepció dels premis és incompatible amb qualsevol altra ajuda pública o privada que tinga la mateixa finalitat.
Article 4
S'aproven les bases que han de regir la concessió dels premis als quals es referix esta orde i que s'inclouen com a annex I.
DISPOSICIONS FINALS
Primera
Es faculta el director general d'Universitat i Estudis Superiors perquè dicte les instruccions complementàries que siguen necessàries per a dur a terme el que disposa esta orde i es delega en ell l'atribució d'atorgar els premis a què es referix esta convocatòria.
Segona
La present orde produirà efectes l'endemà de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició, o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de ser publicada en el Diari Oficial de la Comunitat Valenciana.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà que siga publicada en el Diari Oficial de la Comunitat Valenciana.
València, 10 desembre de 2009
El conseller d'Educació,
ALEJANDRO FONT DE MORA TURÓN
ANNEX I
Bases per a la concessió de premis al rendiment acadèmic
Primera. Beneficiaris
1. Podran ser beneficiaris d'estos premis els que hagen finalitzat estudis universitaris conduents a l'obtenció de títols oficials en alguna de les universitats de la Comunitat Valenciana durant el curs 2008-2009 sempre que acrediten la seua residència en qualsevol municipi de la Comunitat Valenciana, i no hagen obtingut este premi en anteriors convocatòries.
2. Queden exceptuats d'esta Convocatòria els estudis universitaris oficials de postgrau.
3. S'atorgaran a cada universitat, els premis següents:
Universitat de València-Estudi General, 4.
Universitat Politècnica de València, 3.
Universitat d'Alacant, 3.
Universitat Jaume I de Castelló, 2.
Universitat Miguel Hernández d'Elx, 2.
Universitat Cardenal Herrera-CEU, 1.
Universitat Catòlica de València Sant Vicent Màrtir, 1.
Segona. Criteris de concessió
1. Per a la concessió del premi es valorarà la nota mitjana de l'expedient acadèmic de l'alumne, que estarà amb dos decimals i serà facilitada pels corresponents servicis de les universitats a la Direcció General d'Universitat i Estudis Superiors. Les universitats podran facilitar les mencionades notes mitjanes d'acord amb els criteris establits en els punts a) i b) següents i optaran exclusivament per un d'estos
a) La taula d'equivalències establida en l'article primer, apartat 13, del Reial Decret 1267/1994, de 10 de juny, que modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial (BOE núm. 139, de 11.06.1994). A estos efectes, la valoració de cada una de les distintes qualificacions serà la següent:
Matrícula d'honor: 4 punts.
Excel·lent: 3 punts.
Notable: 2 punts.
Aprovat: 1 punt.
b) El sistema de qualificacions establit en el Reial Decret 1125/2003, de 5 de setembre, pel qual s'establix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional (BOE núm. 224, de 18.09.2003). A estos efectes, la valoració de cada una de les distintes qualificacions serà la següent:
5,0-6,9: Aprovat (AP)
7,0-8,9: Notable (NT)
9,0-10: Excel·lent (SB)
2. La universitat, atenent l'estructura cíclica de les ensenyances, tindrà en compte per a l'obtenció de la nota mitjana el que s'establix continuació:
a) En les ensenyances de només segon cicle es tindran en compte, per a l'obtenció de la nota mitjana de l'expedient acadèmic, les assignatures pertanyents al pla d'estudis de les dites ensenyances i no les del 1r cicle d'accés a estes, ni els complements de formació que, si és el cas, puga haver cursat l'alumne.
b) En les ensenyances de primer i segon cicle, al segon cicle de les quals es pot accedir des de primers cicles d'altres ensenyances, o des de titulacions de només primer cicle, es valorarà, en tots els casos, el primer cicle de procedència de l'alumne, i si és el cas, els complements de formació cursats.
3. La universitat valorarà l'expedient acadèmic de l'alumne sol·licitant per la mitjana de les notes mitjanes obtingudes en els diferents cursos de què consten les ensenyances per a l'obtenció del títol universitari oficial corresponent.
Per a obtindre la dita nota mitjana es dividirà la suma de notes obtingudes en cada assignatura, segons els criteris precedents, pel nombre d'assignatures cursades. A estos efectes, es computarà la nota definitiva més alta obtinguda en cada assignatura.
Les assignatures validades i adaptades es computaran d'acord amb el que disposa la disposició addicional única del Reial Decret 1044/2003, d'1 d'agost, pel qual s'establix el procediment per a l'expedició per les universitats del Suplement Europeu al Títol (BOE, núm. 218, de 11.09.03).
No es valoraran en l'expedient acadèmic les qualificacions obtingudes en les assignatures complementàries, en els casos d'alumnes de centres en els plans d'estudi dels quals encara figuren i les que, segons els plans d'estudi, només puguen qualificar-se com a apte.
En el cas d'estudis renovats, la valoració de cada una de les assignatures, segons els criteris anteriorment indicats, es ponderarà en funció del nombre de crèdits que l'integren, d'acord amb la següent fórmula matemàtica:
V= P x Nca / NCt.
V: Valor que resulte de la ponderació de la nota obtinguda en cada assignatura.
P: Puntuació de cada assignatura d'acord amb la taula d'equivalències.
Nca: Nombre de crèdits que integren l'assignatura.
NCt: Nombre de crèdits total cursat.
Els valors que resulten de l'aplicació de la dita fórmula a cada assignatura se sumaran, i el resultat serà la nota mitjana final.
4. Seran premiats els alumnes que, dins del límit màxim per a cada universitat establit en el paràgraf tercer de la base primera, obtinguen la màxima diferència positiva entre la nota mitjana del seu expedient personal i la nota mitjana de tots els alumnes de la mateixa ensenyança que hagen finalitzat els seus estudis en el curs acadèmic 2007-2008. Esta última nota mitjana, que vindrà expressada amb dos decimals, serà facilitada pels corresponents servicis de les universitats a la Direcció General d'Universitat i Estudis Superiors.
5. Si de l'aplicació dels criteris de valoració anteriorment indicats, més d'un estudiant d'una mateixa ensenyança i universitat reunix els requisits de concessió, només es podrà premiar aquell que haja obtingut la puntuació més alta, llevat que el nombre de candidats siga igual al nombre de premis que corresponga a la seua universitat, i en este cas es concedirà a tots ells.
6. En cas d'igualtat en la nota mitjana de dos o més aspirants al premi d'una mateixa universitat, la comissió d'avaluació, a la qual fa referència la base quinta d'esta orde, podrà tindre en consideració en la valoració dels expedients acadèmics per a determinar el beneficiari del premi, el currículum dels aspirants i altres mèrits addicionals com són, el menor temps en la realització dels estudis i el nombre més alt de matricules d'honor.
Tercera. Presentació dels candidats
1. Els sol·licitants hauran de presentar la documentació següent:
a) Sol·licitud formulada segons el model oficial establit en l'annex II.
b) Breu currículum amb indicació, si és el cas, dels premis i beques que li hagen sigut concedits i mèrits que desitge al·legar, que s'acompanyarà de la documentació justificativa corresponent.
c) Fotocòpia confrontada del DNI i original, o còpia confrontada, del certificat d'empadronament en qualsevol municipi de la Comunitat Valenciana.
d) Original o còpia confrontada amb l'original del títol oficial corresponent als estudis universitaris pels quals s'opta al premi o, si no n'hi ha, del document que acredite que han sigut satisfets els drets per a l'expedició del títol.
2. Les sol·licituds es presentaran en el registre general de la Conselleria d'Educació, o per mitjà de qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
3. Als sol·licitants que no reunisquen els requisits establits en la present orde o no aporten la documentació requerida en el punt 1 anterior se'ls requerirà perquè, en el termini de 10 dies, esmenen la falta o acompanyen els documents preceptius, amb indicació que si no ho feren se'ls tindrà per desistits de la petició, d'acord amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quarta. Termini de presentació
Els interessats podran presentar les sol·licituds en el termini comprés entre l'endemà de la publicació de la present orde en el Diari Oficial de la Comunitat Valenciana i el dia 29 de gener de 2010.
Quinta. Instrucció del procediment
1. L'òrgan competent per a l'ordenació i instrucció de l'expedient serà l'Àrea d'Ordenació Acadèmica Superior.
2. Per a la valoració de les sol·licituds es constituirà una comissió composta pels membres següents:.
Presidenta: el cap de l'Àrea d'Ordenació Acadèmica Superior, o persona en qui delegue.
Vocals: un representant per cada una de les universitats de la Comunitat Valenciana.
Secretària: el cap del Servici de Gestió Economicopressupostària de les universitats.
La comissió, una vegada valore les sol·licituds emetrà un informe en el qual es concretarà el resultat de la valoració efectuada.
3. La comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Sexta. Resolució
L'òrgan instructor, a la vista de l'expedient i de l'informe de l'òrgan col·legiat, emetrà un informe en què conste que, de la informació que es troba en el seu poder, es desprén que els beneficiaris complixen els requisits per a accedir als premis objecte de la present convocatòria i formularà, amb anterioritat al 31 de març de 2009, la proposta de resolució.
Així mateix, elevarà la dita proposta de resolució al director general d'Universitat i Estudis Superiors el qual acordarà publicar en la pàgina web de la Conselleria d'Educació (www.edu.gva.es) una llista provisional que contindrà la relació d'alumnes proposats per a premi. Els interessats, en un termini no superior a 10 dies hàbils, comptats a partir de la data de publicació de la dita llista provisional, podran presentar, per mitjà d'un escrit dirigit al director general d'Universitat i Estudis Superiors, les al·legacions que consideren pertinents.
Una vegada examinades les al·legacions presentades, el director general d'Universitat i Estudis Superiors resoldrà el procediment, per delegació del conseller, i ordenarà la publicació en el Diari Oficial de la Comunitat Valenciana de la resolució de la present convocatòria amb la relació dels alumnes premiats. Esta resolució, que posarà fi a la via administrativa, haurà de ser dictada en el termini màxim de tres mesos a comptar de l'endemà de la finalització del termini establit per a presentar sol·licituds. En cas de no resoldre's el procediment en el termini anteriorment establit, s'entendrà que les sol·licituds han sigut desestimades, sense perjuí de l'obligació de l'administració de resoldre expressament, segons el que disposa l'article 42 de la Llei 30/1992 de 26 de novembre.
La documentació presentada pels sol·licitants podrà ser retirada dins dels tres mesos següents a la publicació en el Diari Oficial de la Comunitat Valenciana de la resolució de la convocatòria.
Sèptima. Quantia i pagament
1. La quantia de cada premi serà de 3.100 euros, que s'abonaran als premiats, sempre que acrediten no tindre obligacions pendents de pagament per reintegrament de subvencions amb la Generalitat.
2. Els premis estaran subjectes a la retenció per Impost sobre la Renda de les Persones Físiques que legalment procedisca.
Octava. Publicitat
Les autoritats universitàries procuraran la màxima difusió i coneixement de la present convocatòria, per a la qual cosa ordenaran la seua inserció en els taulers d'anuncis dels centres universitaris.
Novena. Certificat acreditatiu
1. Als alumnes premiats se'ls atorgarà un certificat acreditatiu de la concessió del premi.
2. A aquells alumnes que no obtinguen cap premi per motiu de la limitació establida en la base segona, punt 5 i punt 6, se'ls atorgarà un certificat acreditatiu de la seua excel·lència acadèmica.
3. Així mateix, es concedirà el certificat acreditatiu a què es referix el punt anterior a aquells alumnes que, a proposta de la comissió d'avaluació, acrediten un excel·lent expedient acadèmic.
Deu. Compliment de les condicions
Tota alteració de les condicions que s'han tingut en compte per a la concessió dels premis podrà modificar la resolució de concessió. Les persones beneficiàries queden sotmeses, en la part que se'ls puga aplicar, al que prescriuen els articles 47 i 47 bis de la Llei d'Hisenda Pública de la Generalitat i seran causes de reintegrament de les quantitats percebudes les previstes en l'article 47.9 de la mencionada llei i en l'article 37 de la Llei 38/2003, de 17 de novembre, General de Subvencions.